Die wêreld in foto’s – 12 Desember 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Bill Gates, die medestigter van Microsoft, word deur die Franse president, Emmanuel Macron, verwelkom voor middagete by die Elysee Paleis in Parys, Frankryk, tydens ’n beraad oor aardverwarming. (Foto: Francois Mori, AP) Russiese atlete en yshokkiespelers woon ’n Russiese Olimpiese Komitee-vergadering by in Moskou, Rusland. Dit is in aanloop tot hul deelname aan die 2018 Winterspele. (Foto: Ivan Sekretarev, AP) Die voormalige Oostenrykse minister van finansies, Karl-Heinz Grasser, wag vir sy verhoor om te begin in Wene in Oostenryk. Grasser verskyn op aanklagte van korrupsie. (Foto: Hans Klaus, AP) Aktiviste van Sri Lanka se Thowheed Jamaath-organisasie skree slagspreuke gedurende ’n betoging in Colombo, Sri Lanka, teen die Amerikaanse president Donald Trump se erkenning van Jerusalem as Israel se hoofstad. (Foto: Eranga Jayawardena, AP) Japan se Gen Shoji en China se Wei Shihao sê mekaar die stryd aan gedurende ’n sokkerwedstryd by die Oos-Asiatiese Kampioenskappe in Tokio. (Foto: Fumine Tsutabayashi/Kyodo News, AP)